GREEK SUPREME COURT DECISION

Decision ID: 101/2024
Decision Number: 101
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό και Λεωνίδα Χατζησταύρου - Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημα του στις 9 Ιανουαρίου 2024, με την παρουσία του Αντεισαγγελέα του Αρείου Πάγου Χρήστου Μπαρδάκη, (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου S. - R. M. του L., κρατουμένου στο Κατάστημα Κράτησης Τρικάλων, που δεν εμφανίστηκε, για αναίρεση της υπ' αριθμ. 3157/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 12-10-2023 αίτησή του, που καταχωρίστηκε στο οικείο πινάκιο με αριθμό 962/2023. Αφού άκουσε Τον Αντεισαγγελέα του Αρείου Πάγου που πρότεινε να απορριφθεί ως ανυποστήρικτη η προκείμενη αίτηση.

Judges: Ελένη Κατσούλη, Γεωργία Κατσιμαγκλή, Ελένη Μπερτσιά, Διονύσιο Παλλαδινό, Λεωνίδα Χατζησταύρου -

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' Ποινικό Τμήμα Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Διονύσιο Παλλαδινό και Λεωνίδα Χατζησταύρου - Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημα του στις 9 Ιανουαρίου 2024, με την παρουσία του Αντεισαγγελέα του Αρείου Πάγου Χρήστου Μπαρδάκη, (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου S. - R. M. του L., κρατουμένου στο Κατάστημα Κράτησης Τρικάλων, που δεν εμφανίστηκε, για αναίρεση της υπ' αριθμ. 3157/2022 αποφάσεως του Τριμελούς Εφετείου Κακουργημάτων Αθηνών. Το Τριμελές Εφετείο Κακουργημάτων Αθηνών, με την ως άνω απόφασή του διέταξε όσα λεπτομερώς αναφέρονται σ' αυτή, και ο αναιρεσείων - κατηγορούμενος, ζητάει την αναίρεση της αποφάσεως αυτής για τους λόγους που αναφέρονται στην από 12-10-2023 αίτησή του, που καταχωρίστηκε στο οικείο πινάκιο με αριθμό 962/2023. Αφού άκουσε Τον Αντεισαγγελέα του Αρείου Πάγου που πρότεινε να απορριφθεί ως ανυποστήρικτη η προκείμενη αίτηση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠΔ, "Ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου ή στην Ολομέλειά του", κατά δε τη διάταξη του άρθρου 514 εδ. α' του ΚΠΔ, "Αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Από τις διατάξεις αυτές, σε συνδυασμό και προς εκείνη της παρ. 3 εδ. α' του άρθρου 512 του ίδιου Κώδικα, κατά την οποία "Οι διάδικοι παρίστανται στη συζήτηση με συνήγορο", προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανισθεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα ανωτέρω άρθρα 155-162 ΚΠΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί στη συζήτηση, η αίτηση αναίρεσης απορρίπτεται ως ανυποστήρικτη και επιβάλλονται στον αναιρεσείοντα τα δικαστικά έξοδα, σύμφωνα με το άρθρο 578 παρ.1 ΚΠΔ. Στην προκειμένη περίπτωση, όπως προκύπτει από το με ημερομηνία 2 Νοεμβρίου 2023 αποδεικτικό επίδοσης του γραμματέα του Σωφρονιστικού Καταστήματος Τρικάλων Βασιλείου Βουτσελά, ο αναιρεσείων, S. - R. M. ή M. του L., κρατούμενος στο ως άνω Σωφρονιστικό Κατάστημα, κλητεύθηκε νομότυπα και εμπρόθεσμα, κατά τα άρθρα 155 παρ. 1, 159, 161, 162,163 και 166 του ΚΠΔ, για να παραστεί με συνήγορο στην αναφερόμενη στην αρχή της απόφασης αυτής συνεδρίαση της 9-1-2024, προκειμένου να υποστηρίξει την από 12-10-2023 αίτησή του, που ασκήθηκε με δήλωσή του ενώπιον του γραμματέα του Εφετείου Αθηνών, για αναίρεση της υπ' αριθμ. 3157/2022 απόφασης του ΣΤ' Τριμελούς (κατ' έφεση) Εφετείου Κακουργημάτων Αθηνών, με την οποία αυτός κηρύχθηκε ένοχος για α) διακίνηση ναρκωτικών ουσιών, τελεσθείσα από υπότροπο και β) παράβαση του άρθρου 83 παρ. 1 του ν. 3386/2005 και καταδικάστηκε σε συνολική ποινή φυλάκισης δέκα (10) ετών και δύο (2) μηνών και σε συνολική χρηματική ποινή πενήντα χιλιάδων, πεντακοσίων (50.500) ευρώ. Ο αναιρεσείων, όμως, δεν εμφανίσθηκε ενώπιον αυτού του Δικαστηρίου κατά την ως άνω δικάσιμο (9-1-2024), ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της από το οικείο έκθεμα, προκειμένου να υποστηρίξει την ως άνω αίτηση αναίρεσης και, συνεπώς, σύμφωνα με τα προαναφερθέντα, πρέπει να απορριφθεί η υπό κρίση αίτηση αναίρεσης ως ανυποστήρικτη και να επιβληθούν σε βάρος του τα δικαστικά έξοδα της ποινικής διαδικασίας (άρθρο 578 παρ. 1 του ΚΠΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει ως ανυποστήρικτη την από 12-10-2023 αίτηση του S. - R. M. ή M. του L., κρατούμενου στο Σωφρονιστικό Κατάστημα Τρικάλων, που ασκήθηκε με δήλωσή του ενώπιον του γραμματέα του Εφετείου Αθηνών, για αναίρεση της υπ' αριθμ. 3157/2022 απόφασης του ΣΤ' Τριμελούς (κατ' έφεση) Εφετείου Κακουργημάτων Αθηνών. Καταδικάζει τον αναιρεσείοντα στα δικαστικά έξοδα, τα οποία ορίζει σε διακόσια πενήντα (250) ευρώ. ΚΡΙΘΗΚΕ, αποφασίσθηκε στην Αθήνα, στις 16 Ιανουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 17 Ιανουαρίου 2024.

LEGAL REFERENCES
Articles Referenced: άρθρου 512 παρ. 1 εδ. γ' του ΚΠΔ, άρθρα 155, άρθρου 166, άρθρου 514 εδ. α' του ΚΠΔ, άρθρου 512, άρθρο 166, άρθρο 578 παρ.1, άρθρα 155 παρ. 1, άρθρου 83 παρ. 1 του ν. 3386/2005, άρθρο 578 παρ. 1 του ΚΠΔ, άρθρου 514, άρθρο 578, άρθρου 83
Article Codes: ΠΚ|ΚΠΔ
Law References: ν.3386/2005
Total Articles Cited: 11

DATES MENTIONED: 12-10-2023|9-1-2024|09-01-2024|02-11-2023|16-01-2024|17-01-2024

SOURCE: https://areiospagos.gr/nomologia/apofaseis_DISPLAY.asp?cd=F98G4WJ7070SHAIEM9M3SBYTOQRPH9&apof=101_2024&info=ΠΟΙΝΙΚΕΣ -  ΣΤ